Súradnice: 42°51′50″S 25°28′52″V﻿ / ﻿42,86389°S 25,48111°V﻿ / 42.86389; 25.48111

**Dom-mýtnica Aleksiho Bojadžieva** (bulh. Къща-митница на Алекси Бояджиев‎ – *Kăšta-mitnica na Aleksi Bojadžiev*), prípadne **Dom Aleksiho Bojadžieva** (bulh. Къща на Алекси Бояджиев‎ – *Kăšta na Aleksi Bojadžiev*), alebo **Dom mýtnica** (bulh. Къща митница‎ – *Kăšta mitnica*) je dom z 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky miestneho významu.

Lokalita
--------

Dom Aleksiho Bojadžieva sa nachádza na začiatku mesta Triavna pri ceste do mesta Gabrovo na ulici „P. R. Slavejkov" (bulh. улица „П. Р. Славейков", doslova *ulica P. R. Slavejkova*) č. 85.

Dejiny
------

Dom bol postavený v priebehu 19. storočia. Po Berlínskom kongrese, v dôsledku, ktorého bolo územia Bulharska rozdelené slúžil dom až do zjednotenia Bulharska 6.septembra 1885 ako mýtnica na hraniciach medzi Bulharským kniežatstvom a Východnou Ruméliou. Bol jedným z troch hraničných mýtnych bodov v meste Triavna, pričom v dome sídlila aj colná administratíva.

Potom, čo dom prestal fungovať ako mýtnica, zostal na krátky čas opustený, neskôr ho kúpil obchodník s potravinami a stavebným materiálom Račo Bojadžiev, ktorý ho daroval do užívania svojmu synovi, neskoršiemu účastníkovi prvej balkánskej vojny, Aleksimu Bojadžievovi.

V roku 1967 dom získal štatút kultúrnej pamiatky miestneho významu. V súčasnosti je dom v súkromnom vlastníctve, pričom ho do súčasnosti vlastnia potomkovia rodiny Bojadžievových.

Charakteristika
---------------

Dom je typickým predstaviteľom trevnenskej architektonicko-staviteľskej školy.

Dom je postavený na úrovni ulice, skladá sa z prízemia a prvého poschodia. Na prízemí sa nachádzal ďukian (druh obchodu so skladom v bulharských obrodeneckých domoch) so šikmými okenicami a dve obytné miestnosti. Prízemie domu je s druhým poschodím spojené vnútorným dreveným schodiskom, ktoré vedie do priestoru čardaku (druh ohradenej terasy). Zo samotného čardaku sa vchádza do troch miestností, ktoré sú rozložené okolo neho.

### Pamätný nápis

Text pamätného nápisu na fasáde budovy je: *Bălgarino, tova e „MITNICATA"! Tuk e minavala granicata na razkăsanoto ni ot Berlinskija kongres – 1878 g. – Otečestvo. BRCK pod predsedatelstvoto na Zachari Stojanov započva borba. Na 6. IX. 1885 g. e provăzglaseno Săedinenieto.* (bulh. Българино, това е „МИТНИЦАТА"! Тук е минавала границата на разкъсаното ни от Берлинския конгрес – 1878 г. – Отечество. БРЦК под председателството на Захари Стоянов започва борба. На 6. IX. 1885 г. е провъзгласено Съединението. doslovne *Bulhar, toto je „MÝTNICA"! Tu prechádzala hranica našej Berlínskym kongresom roztrhnutej – 1878. – Otčiny. BRCK pod vedením Zachariho Stojanova začalo zápas. 6. IX. 1885 je vyhlásené Zjednotenie.*)

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonická hodnota budovy

Oficiálny názov na zozname kultúrnych pamiatok: *Kăšta-mitnica na Aleksi Bojadžiev* (bulh. Къща-митница на Алекси Бояджиев, doslovne Dom-mýtnica Aleksiho Bojadžieva)

Galéria
-------

* pohľad na budovu zo severozápadupohľad na budovu zo severozápadu
* pohľad na budovu zo severupohľad na budovu zo severu
* východná fasáda budovyvýchodná fasáda budovy
* detail zo severnej fasády s pamätným nápisomdetail zo severnej fasády s pamätným nápisom

Referencie
----------

1. 1 2 3 4 5 6 7 8 9   *Регистри | Община Трявна* [online]. tryavna.bg, 2017-06-26, [cit. 2023-07-05]. Dostupné online.
2. 1 2 3 4 5 6 7 8 9 10 11 12 13 14 15 16 17 18  DIMITROVA, Irina. Na razchodka iz văzroždenska Triavna. Varna : Izdatelstvo „Slavena". 2018. 72 s. ISBN 9786191901289. S. 46 – 47. (po bulharsky)
3. 1 2 3 4  BOSILKOV, Ľuben; GORANOVA, Lidija. Magičnata Triavna. Veliko Tarnovo : Izdatelstvo Bosilkoff. 2004. 48 s. ISBN 9549099296. S. 22. (po bulharsky)
4. 1 2 3 4 5 6 7   *Спомени за Съединението в Трявна* [online]. bntnews.bg, [cit. 2023-07-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom-mýtnica Aleksiho Bojadžieva**